Jare terug het ek met die hulp van ‘n vriend vir myself ‘n PC gebou, meestal om series te kan kyk en op daardie stadium Call of Duty Modern Warfare te kan LAN. Maar wanneer dit kom by PCs bou is ek nie moerse slim nie, en dus het ek geskuif na die Xbox toe.

Wat as ek nou weer ‘n gaming PC wil hê?

Ek het onlangs weer begin dink aan ‘n gaming PC kry. Ek wil graag weer bietjie die akuraatheid van ‘n muis en keyboard ‘n go gee. PUBG en so paar ander games

Maar waar begin ek?

Ek het weer begin naforsing doen, en het baie vinnig besef dat ek nou nog minder weet as die jare toe ek my eerste PC gebou het. Gelukkig kan die internet help, en my eerste vraag was hoeveel geld ek gaan moet hê om ‘n mid level PC te bou. Dit is toe dat ek op die Steam Hardware Survey afkom.

Wat kos die gemiddelde gaming PC in SA?

Ek het die gekyk na wat die populêrste components was en toe Evetech se website gebruik om pryse te kry vir elke part. Ongelukkig cover die Steam Survey nie power supplies of motherboards nie. Vir die motherboard het ek maar net seker gemaak ek kies een wat sal werk met die CPU. Dus het ek ‘n prys gekry vir ‘n CPU, graphics card, motherboard, RAM, Hard Drive, power supply en die rekenaar tower of kas waarin alles aanmekaar gesit word.

Ek weet nie eers of hierdie PC sal werk as ek hom bou nie, so moet asseblief nie my woord daarvoor vat nie. Praat met ‘n pro as jy ‘n gaming PC wil bou. Ek is seker die mense by Evetech sal jou graag help.

Komponenet Prys Intel Core i3-8100 R1,899 MSI GeForce GTX 1060 3GB Dual Fan R3,299 HyperX Fury 4GB DDR4 2133MHz RAM x2 R599 x2 MSI Z370-A PRO Intel Motherboard R2,299 Western Digital 1TB Hard Drive R649 Antec VP500P 500W R599 Raidmax Vortex V4 Chassis R499 Totale Prys R10,442

Daar het jy dit. Terwyl ek op Evetech se site gekrap het, ontdek ek toe hulle budget gaming PC page, en sien daar ‘n Gaming PC vir R9,999. Ek gaan net raai, maar ek sou skat dat daardie nie net goedkoper is as my build nie, maar ook tien teen een beter.

*Pryse mag dalk verander het sedert ek die geskryf het. As jy enige van die components gelys hier koop en jy is nie gelukkig daarmee nie is dit jou saak. Ek vat geen verantwoordelikheid vir enige persoon wat my advies volg as dit kom by iets waarvan ek baie min weet nie.